CELEX: 32013D0390
Language: sk
Date: 2013-07-18 00:00:00
Title: 2013/390/EÚ: Vykonávacie rozhodnutie Komisie z  18. júla 2013 o súlade série európskych noriem EN 15649 (časti 1 – 7) týkajúcich sa plávajúcich výrobkov na voľný čas na použitie na alebo vo vode s požiadavkou všeobecnej bezpečnosti podľa smernice Európskeho parlamentu a Rady 2001/98/ES a o uverejnení odkazov na tieto normy v  Úradnom vestníku Európskej únie  Text s významom pre EHP

19.7.2013   
            
            
               SK
            
            
               Úradný vestník Európskej únie
            
            
               L 196/22
            
         VYKONÁVACIE ROZHODNUTIE KOMISIE
   z 18. júla 2013
   o súlade série európskych noriem EN 15649 (časti 1 – 7) týkajúcich sa plávajúcich výrobkov na voľný čas na použitie na alebo vo vode s požiadavkou všeobecnej bezpečnosti podľa smernice Európskeho parlamentu a Rady 2001/98/ES a o uverejnení odkazov na tieto normy v Úradnom vestníku Európskej únie
   
   (Text s významom pre EHP)
   (2013/390/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), a najmä na jej článok 4 odsek 2 prvý pododsek,
   keďže:
   
               (1)
            
            
               V článku 3 ods. 1 smernice 2001/95/ES sa od výrobcov požaduje uvádzať na trh len bezpečné výrobky.
            
         
               (2)
            
            
               Podľa článku 3 ods. 2 druhého pododseku smernice 2001/95/ES sa vychádza z toho, že výrobok je bezpečný – pokiaľ ide o riziká a kategórie rizík, na ktoré sa vzťahujú príslušné vnútroštátne normy –, ak zodpovedá nezáväzným vnútroštátnym normám transponujúcim európske normy, na ktoré Komisia v súlade s článkom 4 ods. 2 uvedenej smernice uverejnila odkazy v Úradnom vestníku Európskej únie.
            
         
               (3)
            
            
               V súlade s článkom 4 ods. 1 smernice 2001/95/ES európske organizácie pre normalizáciu stanovujú európske normy na základe mandátov udelených Komisiou.
            
         
               (4)
            
            
               V súlade s článkom 4 ods. 2 smernice 2001/95/ES Komisia uverejňuje odkazy na takéto normy.
            
         
               (5)
            
            
               Komisia prijala 21. apríla 2005 rozhodnutie 2005/323/ES o bezpečnostných požiadavkách, ktoré majú spĺňať európske normy, pokiaľ ide o plávajúce výrobky určené na použitie vo voľnom čase na alebo vo vode podľa smernice Európskeho parlamentu a Rady 2001/95/ES (2).
            
         
               (6)
            
            
               Komisia 6. septembra 2005 udelila mandát M/372 európskym organizáciám pre normalizáciu na vypracovanie európskej normy týkajúcej sa hlavných rizík spojených s plávajúcimi výrobkami na voľný čas na použitie na alebo vo vode, predovšetkým rizík utopenia a nehôd blízkych utopeniu, ako aj ďalších rizík, akými sú riziká spojené s konštrukciou výrobku ako odplávanie výrobku, strata uchopenia, pád z vysokej výšky, zachytenie alebo zamotanie nad hladinou vody alebo pod ňou, náhla strata vznášania na vode, prevrátenie, šok z chladu, ako aj riziká vlastné jeho používaniu ako kolízia a zrážka a riziká spojené s vetrom, prúdmi a prílivmi a odlivmi.
            
         
               (7)
            
            
               Európsky výbor pre normalizáciu (CEN) na základe mandátu Komisie schválil sériu európskych noriem (EN 15649 časti 1 – 7) týkajúcich sa plávajúcich výrobkov na voľný čas na použitie na alebo vo vode.
            
         
               (8)
            
            
               Séria európskych noriem EN 15649 (časti 1 – 7) týkajúcich sa plávajúcich výrobkov na voľný čas na použitie na alebo vo vode spĺňa mandát M/372 a je v súlade s požiadavkou všeobecnej bezpečnosti podľa smernice 2001/95/ES. Odkazy na ne by sa mali uverejniť v Úradnom vestníku Európskej únie.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom výboru zriadeného podľa smernice 2001/95/ES,
            
         PRIJALA TOTO ROZHODNUTIE:
   Článok 1
   Tieto európske normy spĺňajú požiadavku všeobecnej bezpečnosti stanovenú v smernici 2001/95/ES, pokiaľ ide o riziká, na ktoré sa vzťahujú:
   
               a)
            
            
               EN 15649-1:2009 + A1:2012 „Plávajúce výrobky na voľný čas na použitie na alebo vo vode – Časť 1: klasifikácia, materiály, všeobecné požiadavky a skúšobné metódy“;
            
         
               b)
            
            
               EN 15649-2:2009 + A1:2012 „Plávajúce výrobky na voľný čas na použitie na alebo vo vode – Časť 2: informácie pre spotrebiteľa“;
            
         
               c)
            
            
               EN 15649-3:2009 + A1:2012 „Plávajúce výrobky na voľný čas na použitie na alebo vo vode – Časť 3: ďalšie špecifické bezpečnostné požiadavky a skúšobné metódy pre triedu A“;
            
         
               d)
            
            
               EN 15649-4:2010 + A1:2012 „Plávajúce výrobky na voľný čas na použitie na alebo vo vode – Časť 4: ďalšie špecifické bezpečnostné požiadavky a skúšobné metódy pre výrobky triedy B“;
            
         
               e)
            
            
               EN 15649-5:2009 „Plávajúce výrobky na voľný čas na použitie na alebo vo vode – Časť 5: ďalšie špecifické bezpečnostné požiadavky a skúšobné metódy pre výrobky triedy C“;
            
         
               f)
            
            
               EN 15649-6:2009 „Plávajúce výrobky na voľný čas na použitie na alebo vo vode – Časť 6: ďalšie špecifické bezpečnostné požiadavky a skúšobné metódy pre výrobky triedy D“;
            
         
               g)
            
            
               EN 15649-7:2009 „Plávajúce výrobky na voľný čas na použitie na alebo vo vode – Časť 7: ďalšie špecifické bezpečnostné požiadavky a skúšobné metódy pre triedu E“.
            
         Článok 2
   Odkazy na normy EN 15649-1:2009 + A1:2012, EN 15649-2:2009 + A1:2012, EN 15649-3:2009 + A1:2012, EN 15649-4:2010 + A1:2012, EN 15649-5:2009, EN 15649-6:2009 a EN 15649-7:2009 sa uverejnia v časti C Úradného vestníka Európskej únie.
   Článok 3
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 18. júla 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 11, 15.1.2002, s. 4.
   
      (2)  Ú. v. EÚ L 104, 23.4.2005, s. 39.